summary: چھالیہ کی امپورٹ پر غیر اعلانیہ پابندی
text: کراچی حکومت کی جانب سے چھالیہ کی امپورٹ پر غیر اعلانیہ پابندی سے کسٹمز اہلکاروں اور اسمگلرز کی چاندی ہو گئی ہےتفصیلات کے مطابق کچھ عرصہ قبل پلانٹ پروٹیکشن ڈیپارٹمنٹ نے غیرمعیاری مصنوعات کو جواز بناتے ہوئے چھالیہ کی درامد پر پابندی عائد کردی اور کہا کہ چھالیہ کا ٹیسٹ اور سرٹیفیکٹ پیش کرنے کے بعد انہیں کلیئر کیا جائے گا تاہم اس کے باوجود 3ماہ سے یہ مسئلہ زیر التوا ہےاس غیراعلانیہ پابندی سے ایک جانب پرکشش بزنس ہونے کی وجہ سے چھالیہ کی اسمگلنگ بڑھ رہی ہے جس کا ثبوت کسٹمز کی جانب سے پکڑے جانے والے کئی کیس ہیںدوسری جانب کسٹم اہلکاروں نے اسمگلنگ کی اڑ میں فیکٹریوں کا رخ کر لیا ہے فیکٹری مالکان کا موقف ہے کہ کسٹمز اہلکار ایک جانب فیکٹر سے انے جانے والی گاڑیاں چیک کر رہے ہیں تو دوسری جانب عملے کو ہراساں کیا جا رہا ہے ہمارا کام قانون کے مطابق ہے ہر چیز کے کاغذات ہیں کسٹمز حکام کو یہی اختیار ہے کہ وہ قانونی درامد اور دیگر کاغذات چیک کریں فیکٹریوں میں کر چیزوں کا معیار چیک کرنا اور یہ کہنا کہ یہ انسانی صحت کیلئے مضر ہے ان کے دائرہ کار میں نہیںچند برس قبل اس سلسلے میں سندھ ہائی کورٹ واضح فیصلہ دے چکی ہے جب کسٹمز انٹیلی جنس کی ٹیم نے کچھ بڑی فیکٹریوں پر چھاپہ مار کر مال ضبط کیا تو ٹریبونل کے بعد سندھ ہائی کورٹ نے نہ صرف اسے غیرقانونی قرار دیا بلکہ اس وقت کے ڈپٹی کلکٹر اور ان کی ٹیم پر بھاری جرمانہ بھی کیا جس کے خلاف کسٹمز نے نظرثانی اپیل کر رکھی ہے